
                                                                                                            จดหมายข่าว

                                                                                                  กองคลัง งานพัฒนาและจัดเก็บรายได้
                                             องค์การบริหารส่วนตำบลแหลม อำเภอหัวไทร จังหวัดนครศรีธรรมราช
                                                                                           โทรศัพท์/โทรสาร ๐๗๕-๔๖๖๒๒๐  ต่อ ๑๑ 

เนื่องด้วยพระราชบัญญัติสภาตำบลและองค์การบริหารส่วนตำบล  พ.ศ. ๒๕๓๗    และที่แก้ไขเพิ่มเติมจนถึงฉบับที่ ๕ พ.ศ. ๒๕๔๖ กำหนดให้องค์กรปกครองส่วนท้องถิ่นจัดเก็บรายได้ประเภทต่างๆ ของท้องถิ่น อาทิเช่น ภาษีโรงเรือนและที่ดิน ภาษีบำรุงท้องที่ ภาษีป้าย และค่าธรรมเนียมใบอนุญาตตลอดจนรายได้อื่นตามที่กฎหมายกำหนด

ดังนั้น เพื่อให้การจัดเก็บรายได้ขององค์การบริหารส่วนตำบลแหลม เป็นไปด้วยความเรียบร้อย จึงขอความร่วมมือจากท่านผู้มีหน้าที่ต้องเสียภาษีในเขตองค์การบริหารส่วนตำบลแหลม ประจำปี พ.ศ. ๒๕๖๐ ประเภทใดประเภทหนึ่งหรือหลายประเภท ดำเนินการดังนี้
1. ภาษีโรงเรือนและที่ดิน
ให้เจ้าของทรัพย์สินหรือผู้รับมอบอำนาจยื่นแบบแสดงรายการทรัพย์สินเพื่อชำระภาษีต่อพนักงานเจ้าหน้าที่  ตั้งแต่วันที่  ๑  มกราคม  ๒๕๖๐  ถึงวันที่  ๒๘  กุมภาพันธ์  ๒๕๖๐

๒.  ภาษีบำรุงท้องที่
ให้เจ้าของที่ดินผู้ครอบครองที่ดินยื่นแบบแสดงรายการและชำระภาษี  ตั้งแต่วันที่  ๑  มกราคม  ๒๕๖๐  ถึงวันที่  ๓๐  เมษายน  ๒๕๖๐

๓.  ภาษีป้าย
ให้เจ้าของป้ายหรือผู้ครอบครองป้ายที่แสดงชื่อหรือยี่ห้อ  เครื่องหมายในการประกอบการค้าหรือกิจการอื่นๆ  เพื่อการหารายได้ที่ตั้งอยู่ในเขตองค์การบริหารส่วนตำบลแหลม  ให้ยื่นแบบแสดงรายการภาษีป้ายตั้งแต่วันที่  ๑  มกราคม  ๒๕๖๐  ถึงวันที่  ๓๑  มีนาคม  ๒๕๖๐

อนึ่ง  ผู้มีหน้าที่ชำระภาษีสามารถติดต่อขอรับแบบแสดงายการพร้อมยื่นแบบแสดงรายการเพื่อชำระภาษีได้ที่งานจัดเก็บรายได้ ส่วนการคลัง องค์การบริหารส่วนตำบลแหลม อำเภอหัวไทร  จังหวัดนครศรีธรรมราช  ในวันและเวลาราชการตามกำหนดระยะเวลาดังกล่าวข้างต้น หากพ้นกำหนดระยะเวลา ท่านจะมีความผิด และต้องชำระเงินเพิ่มหรือมีค่าปรับตามที่กฎหมายกำหนด

จึงประชาสัมพันธ์มาเพื่อทราบ
กองคลัง
องค์การบริหารส่วนตำบลแหลม
อำเภอหัวไทร  จังหวัดนครศรีธรรมราช
